Diari Oficial de la Generalitat Valenciana


Sumari del DOGV 5065, del 05-08-2005 (2005/9270)

RESOLUCIÓ de 3 d'agost del 2005, de la Conselleria de Territori i Habitatge, per la que es determina l'abast d'algunes de les prohibicions establides en l'article 13 del Reial Decret Llei 11/2005, de 22 de juliol.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5065

Data del DOGV
:   05-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/9270


Data del document
:   03-08-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * lluita contra incendis
    * legislació forestal
    * reglamentació de la construcció
    * màquina elèctrica
    * protecció del bosc
    * norma de seguretat

RESOLUCIÓ de 3 d'agost del 2005, de la Conselleria de Territori i Habitatge, per la que es determina l'abast d'algunes de les prohibicions establides en l'article 13 del Reial Decret Llei 11/2005, de 22 de juliol. [2005/9270]
  
A fi de determinar l'abast de les prohibicions establides en l'article 13 del Reial decret llei 11/2005, de 22 de juliol, pel que fa a encendre foc i a la utilització de maquinària i equips en el funcionament de la qual es genere deflagració, espurna o descàrrega elèctrica.
  
Atés que la normativa de prevenció d'incendis forestals de la Comunitat Valenciana, Llei 3/1993, forestal de la Comunitat Valenciana, i el seu reglament, té com a àmbit general d'aplicació el terreny forestal i una franja de seguretat de 500 metres al voltant d'aquest.
  
Atés que la Comunitat Valenciana disposa d'una normativa que regula, en els terrenys forestals i en una franja de seguretat de 500 metres al voltant d'aquests, la utilització de maquinària i equips en el funcionament dels quals es genere deflagració, espurna o descàrrega elèctrica.
  
De conformitat amb el que estableix l'article 11 del Reial decret 949/2005, de 29 de juliol, pel qual s'aproven mesures en relació amb les adoptades en el Reial decret llei 11/2005, de 22 de juliol, pel qual s'aproven mesures urgents en matèria d'incendis forestals.
  
En compliment del que estableix l'article 13 del Reial decret llei 11/2005, de 22 de juliol, pel qual s'aproven mesures urgents en matèria d'incendis forestals, d'acord amb l'article 12 de la Llei 30/1992, de règim jurídic de les administracions públiques i del procediment administratiu comú, i d'acord amb el Decret 8/2004, de 3 de setembre, del president de la Generalitat Valenciana, pel qual s'assignen competències a la Presidència i a les conselleries, com també de conformitat amb el Decret 119/2003, d'11 de juliol, del Consell, pel qual s'aprova el Reglament orgànic i funcional de la Conselleria de Territori i Habitatge, resolc:
  
Primer
  
Els espais oberts en què resulta d'aplicació la lletra a) de l'article 13 del Reial decret llei 11/2005, de 22 de juliol, seran els terrenys forestals de la Comunitat Valenciana i una franja de seguretat de 500 metres al voltant d'aquests.
  
Segon
  
Determinar que, en l'àmbit de la Comunitat Valenciana, la utilització de maquinària i equips en el funcionament de la qual es genere deflagració, espurna o descàrrega elèctrica, prevista en l'apartat 2n de la lletra b) de l'article 13 del Reial decret llei 11/2005, de 22 de juliol, es regularà pel Decret 7/2004, de 23 de gener, del Consell de la Generalitat, pel que aprova el plec general de normes de seguretat en prevenció d'incendis forestals que s'ha d'observar en l'execució d'obres i treballs que es realitzen en terrenys forestals o en els voltants.
  
Contra aquesta resolució les persones interessades poden interposar recurs contenciós administratiu en el termini de dos mesos, comptadors a partir de l'endemà de la publicació d'aquesta resolució, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la jurisdicció contenciós administrativa.
  
Tot això sense perjudici de la interposició del recurs potestatiu de reposició davant del conseller de Territori i Habitatge, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.